
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

До
ПРЕДСЕДАТЕЛЯ
НА ОБЩИНСКИ СЪВЕТ
БУРГАС
ДОКЛАДНА  ЗАПИСКА

ОТ

ИНЖ. ЧАНКА  КОРАЛСКА – ЗАМЕСТНИК – КМЕТ  „СТРОИТЕЛСТВО,

ИНВЕСТИЦИИ  И  РЕГИОНАЛНО  РАЗВИТИЕ“

ОТНОСНО: 1. Разрешение по реда на чл.124а, ал.1 от ЗУТ, при условията на чл.16а от ЗУТ за изготвяне на проект на подробен устройствен план – план за улична регулация на нови обслужващи улици, обособяване на нови квартали, инфраструктурни коридори и урегулирани поземлени имоти за съоръжения на техническата инфраструктура и зелената система, за селищно образувание Каптажа, землището на с.Изворище,.
2. Одобряване по реда на чл.124б, ал.1 от ЗУТ, във връзка с чл.125, ал.1 от ЗУТ на задание за изготвяне на проект на подробен устройствен план – план за улична регулация на нови обслужващи улици, обособяване на нови квартали, инфраструктурни коридори и урегулирани поземлени имоти за съоръжения на техническата инфраструктура и зелената система, за селищно образувание Каптажа, землището на с.Изворище.
УВАЖАЕМИ ОБЩИНСКИ СЪВЕТНИЦИ,
Територията, предмет на проучване и задание за проектиране, е разположена източно от кв.Банево и южно от с.Изворище, в землището на с.Изворище. Зоната е възникнала по реда на §4 от Закона за собствеността и ползването на земеделските земи (отм.), с обособени поземлени имоти, предоставяни на граждани за земеделско ползване. С протоколно решение №11/17.05.2000г. на ОС-Бургас с.о. Каптажа, находящо се в землището на с.Изворище, е създадено ново селищно образувание с местно значение за курортни нужди. Със заповед №РД-09-69/06.08.2010г. на Областен управител на Област Бургас са одобрени по реда на пар. 4к, ал. 6 ПЗР на ЗСПЗЗ  планове на новообразуваните имоти за с.о „Каптажа“  в землище на с.Изворище. 

Предмет на плана е цялата територия на с.о.„Каптажа“. Към опорния план, неразделна част от настоящето задание е изготвен пълен регистър за ПИ, с влезлите в сила ПУП-ПЗ.

За територията, предмет на настоящото проучване и проектиране има ТУП, одобрен през 1998г. В момента тече процедура по изготвяне на ОУП. Съгласно предварителен проект на ОУП с.о „Каптажа“ попада в зона Ов, изцяло съобразена с предвижданията за селищното образувание по решението на Общински съвет Бургас от 2000г. В бивша зона по §4 от ЗСПЗЗ (отм.) има изградени значителен брой сгради за сезонно ползване.

За част от проектната територия са одобрени частични ПУП-ПЗ.

 Територията, предмет на настоящото задание е с траен процес за усвояване на нови терени за обитаване поради непосредствената му близост с две населени места – с.Изворище и кв.Банево.
   В територията на с.о. Каптажа има 1142 бр.  ПИ,  представляващи частна и общинска собственост. Голяма част от имотите са застроени със сезонни, земеделски и вилни постройки. Голяма част от имотите са незастроени. 

През последните години, като следствие на засиления инвестиционен интерес в селищното образувание е реализирано и ново строителство по реда на ЗУТ. 

За отделни поземлени имоти има допуснати и влезли в сила ПУП-ПЗ. Те са разработени като самостоятелни устройствени планове без да е изготвен общ ПУП на територията. 

 Налице е необходимост от създаване на проектна основа с обща транспортно – комуникационна схема за провеждане на обслужващи улици с достатъчни габарити, трасета на мрежите на инженерната инфраструктура, чрез изготвяне и одобряване на План за улична регулация, който да даде възможност за бъдещото развитие на селищното образувание, като територия за отдих. Обслужването на поземлените имоти в момента се осъществява от поземлени имоти, вид на територията: населени места, с трайно предназначение: урбанизирана, общинска собственост. По голямата част от тях, като габарит отговарят на нормативните изисквания на чл. 80, ал. 2 от ЗУТ.
В тази връзка служебно от експерти в Дирекция „Устройство на територията“ на Община Бургас е изготвено задание за изработване на проект на подробен устройствен план – план за улична регулация на нови обслужващи улици, обособяване на нови квартали, инфраструктурни коридори и урегулирани поземлени имоти за съоръжения на техническата инфраструктура и зелената система, за селищно образувание Каптажа, землището на с.Изворище.

Към него e приложенa комбиниранa скицa - извадкa от ПНИ и одобрени ПУП, съгласувана с експлоатационните дружества.
По начин на трайно ползване имотите, попадащи в обхвата на ПУП са урбанизирана територия. При необходимост, ако при изработването на проекта на ПУР се засягат имоти, които са земеделска територия, следва да бъдат проведени процедурите, посочени в ЗОЗЗ и ЗСПЗЗ за засегнатите поземлени имоти или части от тях.
Изготвеното задание е разгледано на заседание на ОЕСУТ, проведено на 28.2.18г. С Решение, обективирано в Протокол №5/28.02.18г., по т.8 от дневния ред ОЕСУТ изразява положително становище  по представеното задание и предлага да се изготви докладна записка до Общински съвет Бургас за разрешаване изработване на ПУП-ПУР.
Като изходни данни при възлагане изработването на ПУР, ще бъде приложена актуална извадка от КККР и регистър на имотите в обхвата на плана по заданието за проектиране, издадени от СГКК – Бургас. Заданието е изпратено на РИОСВ – Бургас за указване на необходими процедури по ЗООС за ПУП с писмо изх.№32-00-75/29.03.2018г. 
Предвид изложеното и на основание чл.21, ал.1, т.11 от ЗМСМА, чл.124а, ал.1, чл.124б, ал.1, във връзка с чл.125, ал.1 от ЗУТ, при условията на чл.16а от ЗУТ и като взех предвид Протокол – Решение №5/28.02.18г., по т.8 от дневния ред на ОЕСУТ на Община Бургас предлагам Общински съвет Бургас да вземе следното:
РЕШЕНИЕ:
1. На основание чл.21, ал.1, т.11 от ЗМСМА, чл.124а, ал.1 от ЗУТ, при условията на чл.16а от ЗУТ Общински съвет Бургас разрешава изработване на подробен устройствен план – план за улична регулация /ПУП – ПУР/ на нови обслужващи улици, обособяване на нови квартали, инфраструктурни коридори и урегулирани поземлени имоти за съоръжения на техническата инфраструктура и зелената система, за селищно образувание Каптажа, землището на с.Изворище. 

ПУП-ПУР да се изготви в обем и съдържание, съгласно изискванията на Закона за устройство на територията, Наредба №7 за правила и нормативи за устройство на отделните видове територии и устройствени зони, Наредба №8 за обема и съдържанието на устройствените планове, Наредба №2 за планиране и проектиране  на транспортно комуникационните системи на урбанизираните територии.
Решението да се разгласи по реда на чл.124б, ал.2 от ЗУТ.

2. На основание чл.124б, ал.1 от ЗУТ, във връзка с чл.125, ал.1 от ЗУТ Общински съвет Бургас одобрява задание за изработване на подробен устройствен план – план за улична регулация /ПУП – ПУР/ на нови обслужващи улици, обособяване на нови квартали, инфраструктурни коридори и урегулирани поземлени имоти за съоръжения на техническата инфраструктура и зелената система, за селищно образувание Каптажа, землището на с.Изворище.
Приложения: Решение №11/17.05.2000г. на ОС-Бургас; Заповед №РД-09-69/06.08.2010г. на Областен управител на Област Бургас; комбиниранa скицa - извадкa от ПНИ и одобрени ПУП; Протокол-Решение №5/28.02.18г., по т.8 от дневния ред на ОЕСУТ на Община Бургас; писмо изх.№32-00-75/29.03.2018г. 

ИНЖ. ЧАНКА  КОРАЛСКА
Заместник-кмет „Строителство,

инвестиции и регионално развитие“

съгласували:
арх.Веселина Илиева
Главен архитект              
Директор-дирекция „Устройство на територията“
Златина Георгиева
Директор-дирекция „Правно нормативно обслужване“

Изготвил:  

арх.Димитър Алексиев
Началник-отдел “Устройствено планиране“ 

